— <M — 



Arbalestier, payeur à la porte, Estevenin Lanternier, clerc 

 ventier à la porte , Guillemin Martine , tauxeur à la porte . 

 Jehan d'Orbe, clerc du grand puys, Guillemin le Bauleret, 

 clerc du puys à Gré, Guillaume Robert et Renau Macle, clercs 

 des sels, Nicolas de Bleigny, delivreur, autrement clerc por- 

 tier, Huguenin de Poupet, clerc du seau, Huguenin Bauleret, 

 maistre mottier, Thomas de Seurre, Estienne de la Perrière et 

 Guillemin de Maxilly, mottiers, Bien-Aventureux, clerc de la 

 porte Oudin, Jehan Vincent, receveur de la gabelle, Nicolas de 

 Gray, première garde à la porte, et les second, tier, quart gar- 

 des que y sont, ou cas que à ce seront suffisans. Et quant au dit 

 maistre des chemins, des œuvres et recouvreurs, nous voulons 

 que maistre Pierre de Villers demeure es dis offices, s'il en veut 

 prendre la charge de les déservir par la manière qu'il appar- 

 tiendra, et s'il ne le veut ainsy faire, nous voulons y estre avisé 

 et pourvgu d'une autre suffisant par les dis pardessus ou son 

 lieutenant, le portier et autres officiers de nostre dite Saunerie. 

 Et voulons et ordonnons par ces présentes, s'il avenoit et tou- 

 tes fois que le cas y aviendra que aucuns des officiers dessus 

 nommez ne voulussent prendre la charge des dis offices ou que 

 aucuns d'eux y fissent défaut ou négligence, que les dis pardes- 

 sus ou son lieutenant, appellé à ce, si mestier est, le portier et 

 autres officiers de nostre dite Saunerie, y peussent pourvoir et 

 ordonner autres suffisantes personnes, pour les dis offices exer- 

 cer, et faire et porter les services et charges à ce appartenans 

 jusques à ce que par nous y fust autrement ordonné. Item, et 

 pour les causes et considérations dessus dites, avons mis et 

 mettons par ces présentes du tout à néant les offices qui s'en- 

 suivent, desquels les gaiges seront et voulons estre convertis 

 en l'accreûe des officiers dessus declairez, c'est à sçavoir : cinq 

 mottiers, deux offices de maistres chappuis et de recouvreur, le 

 contrerooleur, le maistre charbonnier, la contre-clef de la porte 

 et le maistre fèvre. Item, et aussy avons mis et mettons par 

 ces présentes à néant les robes de gris que paravant ceste pré- 

 sente ordonnance l'on avait accoutumé donner aux officiers de 

 nostre dite Saunerie, au terme de Noël, que pouvoient coûter 

 par an soixante et dix livres, les lanternes, chandelles et cou- 

 vercles que l'on a accoustumé faire du fer dont on fait les chau- 



